EkBass/fiwiki-20250220-pages-articles huggingface dataset:
Stand on the Horizon

Stand on the Horizon on skotlantilaisen indie rock-yhtye Franz Ferdinandin kappale, joka julkaistiin kuudentena singlenä yhtyeen neljänneltä albumilta Right Thoughts, Right Words, Right Action 28. heinäkuuta 2014. Kappaleen musiikkivideon on ohjannut Karan Kandhari ja se julkaistiin videopalvelu YouTubessa 3. elokuuta 2014. == Kappaleet == === Digitaalinen lataus === # # # # == Lähteet == Luokka:Vuoden 2013 kappaleet Luokka:Franz Ferdinandin kappaleet
Ristikko (kauppakeskus)

Ristikko on pienehkö kauppakeskus Helsingin Konalassa, joka on rakennettu Hartwallin entisen pullovaraston tiloihin. Kauppakeskuksen ensimmäiset vaiheet avautuivat vuosina 2008–2009, ja kokonaisuudessaan se valmistui vuonna 2015. Kauppakeskuksessa on muun muassa K-Supermarket, Saiturinpörssi, apteekki, posti, Konalan asukastila, KiipeilyAreena Ristikko, Luhta Outlet, muutama kampaamo ja ravintoloita. Kauppakeskuksen omistaa Evli, joka osti sen Hartelalta ja Ilmariselta toukokuussa 2023. Ristikon vuokrattava kokonaispinta-ala (Gross leasable area, GLA) on 13 787 neliömetriä ja vuokrattava liikepinta-ala (Net leasable area, NLA) 11 332 neliömetriä. Vuonna 2020 kauppakeskuksessa vieraili 1,5 miljoonaa henkilöä ja vuosimyynti oli 28,5 miljoonaa euroa. == Kulkuyhteydet == Ristikko sijaitsee aivan Vihdintien ja Kehä I:n risteyksen tuntumassa. Kauppakeskuksen yhteydessä on 340 pysäköintipaikkaa. Ristikon vierestä kulkee busseja muun muassa Helsingin keskustaan, Hakaniemeen, Länsi-Vantaalle ja Pohjois-Espooseen. == Lähteet == == Aiheesta muualla == *Kauppakeskuksen kotisivut Luokka:Helsingin kauppa- ja ostoskeskukset Luokka:Konala
Ranskan 27. vuoristoprikaati

27\. vuoristoprikaati () on Ranskan maavoimien yhtymä, joka ylläpitää vuonna 1944 perustetun vuoristodivisioonan perinteitä. Divisioona nimettiin seuraavana vuonna 27. vuoristodivisioonaksi. == Historia == Ranskan vuoristojoukot perustettiin suojaamaan Alppien aluetta vuonna 1888.defence.gouv.fr == Kokoonpano == Prikaatiin, joka on liitetty 1. divisioonaan, kuului vuonna 2016 kolme rykmenttiä (pataljoonaa) ja kolme vuoristojääkäripataljoonaa: *27. esikunta- ja viestikomppania ( (27e CCT)) Varces *4. jääkärirykmentti ( (4e Rch)) Gap, jonka kalustona 36 ERC 90, 16 VBL ja 6 Gazelle helikopteria *7. alppijääkäripataljoona ( (7e BCA)) Varces, jonka kalustona VAB ja VHM *13. alppijääkäripataljoona ( (13e BCA)) Chambéry, jonka kalustona VAB ja VHM *27. alppijääkäripataljoona ( (27e BCA)) Annecy, jonka kalustona VAB ja VHM *9. vuoristotykistörykmentti (93e RAM)) Varces CAESAR haupitsit ja RTF1 heittimet *2. muukalaislegioonan pioneerirykmentti ( (2e REG)) Saint-Christol == Lähteet == 27
Arja Makkonen

Arja Inkeri Makkonen (s. 24. marraskuuta 1958 Kitee) on suomalainen diplomaatti. Hän on toiminut Suomen suurlähettiläänä Vilnassa, Liettuassa 1. syyskuuta 2020 alkaen. Sitä ennen hän toimi vuodesta 2016 ulkoministeriöstä käsin kiertävänä suurlähettiläänä Armeniassa, Azerbaidžanissa ja Georgiassa. Makkonen oli suurlähettiläänä Kiovassa, Ukrainassa 2011–2015. Makkonen valmistui filosofian maisteriksi 1985 Jyväskylän yliopistosta. Hän aloitti ulkoasiainministeriön palveluksessa 1989 ja toimi 1990–1994 ulkoasiainsihteerinä Brysselissä Suomen pysyvässä edustustossa Euroopan unionissa. Makkonen työskenteli Kuala Lumpurissa ulkoasiainsihteerinä ja edustuston päällikön sijaisena 1994–1995 ja lehdistöneuvoksena Suomen Pariisin suurlähetystössä 1995–1998. Vuosina 1998–2003 Makkonen työskenteli eri tehtävissä ulkoasiainministeriössä, muun muassa Eurooppa- ja ulkomaankauppaministereiden Kimmo Sasin ja Jari Vilénin virkamiessihteerinä ja lähetystöneuvoksena. Makkonen työskenteli ministerineuvoksena ja edustuston päällikön sijaisena Varsovan suurlähetystössä 2003–2007 ja Moskovassa 2007–2011. == Lähteet == Luokka:Suomen suurlähettiläät Luokka:Elävät henkilöt Luokka:Vuonna 1958 syntyneet
Anne Lammila

Raija Anne Lammila (s. 6. joulukuuta 1957) on suomalainen diplomaatti. Hän on työskennellyt marraskuusta 2020 alkaen Suomen suurlähettiläänä Pretoriassa, Etelä-Afrikassa. Aiemmin hän työskenteli toukokuusta 2017 lähtien pääkonsulaatin päällikkönä Pietarissa. Sitä ennen hän oli syksystä 2015 alkaen Suomen tasa-arvosuurlähettiläs ulkoasiainministeriön Ihmisoikeuspolitiikan yksikössä ja Suomen Meksikon-suurlähettiläs 2011–2015 edustaen samalla Suomea myös Kuubassa, Haitissa, Nicaraguassa, Hondurasissa, Guatemalassa, El Salvadorissa, Costa Ricassa, Panamassa ja Belizessä. Lammila valmistui kauppatieteiden maisteriksi kansainvälisen hallinnon alalta Turun kauppakorkeakoulusta 1983. Hän aloitti samana vuonna ulkoministeriön palveluksessa. Lammila työskenteli vuosina 1983–1995 eri tehtävissä Pariisissa, Brasiliassa, Madridissa ja ulkoasiainministeriön poliittisella sekä kauppapoliittisella osastolla ja oli 1995–2000 pysyvän edustajan sijainen Suomen Unesco-edustustossa Pariisissa. Vuosina 2000–2001 hän toimi lähetysneuvoksena ulkoasiainministeriössä Latinalaisen Amerikan yksikössä ja 2001–2006 Latinalaisen Amerikan ja Karibian yksikön päällikkönä Amerikan ja Aasian osastolla. Lammila toimi edustuston päällikön sijaisena Suomen Washingtonin suurlähetystössä 2007–2011. Vuonna 2015 Meksikon kongressin edustajainhuone vihki Lammilan kunniatohtoriksi. Perusteena oli hänen arvokas työnsä sen hyväksi, että kaikilla lapsilla ja nuorilla olisi oikeus koulutukseen. Lammila puhuu suomen, ruotsin ja englannin lisäksi ranskaa, espanjaa, portugalia ja venäjää. Hän on ollut 1980-luvulta alkaen naimisissa toimittaja-kirjailija Markku Saksan kanssa. Lammilalla on kolme aikuista lasta. == Lähteet == Luokka:Suomen suurlähettiläät Luokka:Elävät henkilöt Luokka:Vuonna 1957 syntyneet
Olympic Sliding Centre

Olympic Sliding Centre Olympic Sliding Centre Paikkakunta: Pyeongchang, Gangwon, Etelä-Korea Talviurheilukeskus: Alpensia Resort Avattu: 2017 Rakenne Rakenne Kokonaispituus: 1 659 m Kilpailupituus: 1 376 m Mutkia: 16 Maksimijyrkkyys: 25 % Keskijyrkkyys: 9,5 % Katsojakapasiteetti Katsojakapasiteetti Yhteensä: 7 000 Istumapaikat: 1 000 Seisomapaikat: 6 000 Olympic Sliding Centre (ennen olympialaisia Alpensia Sliding Centre) on kelkkailurata Pyeongchangin kuntaosassa Daegwalnyeongissa, Gangwonin maakunnassa Etelä-Koreassa. Olympic Sliding Centre toimi Pyeongchangin talviolympialaisten 2018 ohjas-, skeleton- ja rattikelkkailukilpailuiden kilpailupaikkana. ==Historia== Olympic Sliding Centren rakennustyöt aloitettiin maaliskuussa 2014. Esiolympialaisina toimineet maailmancupkilpailut järjestettiin ohjaskelkkailussa 18.–19. helmikuuta ja skeleton- ja rattikelkkailussa 17.–19. maaliskuuta 2017. ==Tietoja radasta== Teknisiä tietoja Laji Pituus Mutkia Max. korkeusero Keskijyrkkyys Rattikelkkailu ja skeleton 1 376,38 m 16 116,32 m 9,48 % Ohjaskelkkailu miehet 1 344,08 m 16 117,12 m 9,69 % Ohjaskelkkailu naiset ja parit 1 201,82 m 13 95,62 m 8,97 % Lähde: Lähde: Lähde: Lähde: Lähde: Nimetyt mutkat # Nimi Nimeämisen selitys 2\. Soju Laskijoiden nimeämä mutka korealaisen alkoholijuoman mukaan, koska mutka ”sekoittaa” laskijan. 9.–11. The Dragon’s Tail Lohikäärmeen hännän muotoinen mutkayhdistelmä, kunnioittaa korealaista mytologiaa. 14\. The Olympic Curve ==Ennätykset== ===Starttiennätykset=== Laji Päivämäärä Kelkkailija Aika Rattikelkkailu miesten kaksikko 18.2.2018 Friedrich/Margis 4,85 Rattikelkkailu miesten nelikko 25.2.2018 Kripps/Lumsden/Kopacz/Smith 4,80 Rattikelkkailu naisten kaksikko 20.2.2018 Meyers Taylor/Gibbs 5,21 Skeleton miehet 15.2.2018 Yun Sung-bin 4,59 Skeleton naiset 17.3.2017 Jelena Nikitina 4,92 Ohjaskelkkailu miehet 10.2.2018 Tucker West 2,545 Ohjaskelkkailu naiset 12.2.2018 Tatjana Hüfner 4,302 Ohjaskelkkailu parit 14.2.2018 Wendl/Arlt 4,174 ===Rataennätykset=== Laji Päivämäärä Kelkkailija Aika Rattikelkkailu miesten kaksikko 19.2.2018 Friedrich/Margis 48,96 Rattikelkkailu miesten nelikko 24.2.2018 Friedrich/Bauer/Grothkopp/Margis 48,54 Rattikelkkailu naisten kaksikko 21.2.2018 Meyers Taylor/Gibbs 50,46 Skeleton miehet 16.2.2018 Yun Sung-bin 50,02 Skeleton naiset 17.2.2018 Lizzy Yarnold 51,46 Ohjaskelkkailu miehet 11.2.2018 Dominik Fischnaller 47,475 Ohjaskelkkailu naiset 12.2.2018 Summer Britcher 46,132 Ohjaskelkkailu parit 14.2.2018 Wendl/Arlt 45,820 Ohjaskelkkailu joukkue 15.2.2018 Natalie Geisenberger Johannes Ludwig Wendl/Arlt 2.24,517 ==Lähteet== *Olympic Sliding Centre PyeongChang2018.com *Alpensia Sliding Centre IBSF.org *PyeongChang FIL-luge.org ===Viitteet=== Luokka:Etelä-Korean kelkkailuradat Luokka:Talviolympialaiset 2018 Luokka:Pyeongchang
Videopelivuosi 2003

__NOTOC__ Videopelivuosi 2003 käsittelee vuoden 2003 aikana julkaistuja videopelejä ja videopelimaailman merkittäviä tapahtumia. == Tapahtumia == * BAFTAn järjestämä vuosittainen BAFTA Interactive Entertainment Awards palkinto jakaantui kahdeksi: BAFTA Video Games Awards ja BAFTA Interactive Awards. * Videopelilehti GamePro julkaisi artikkelin väitetysti vaarallisesta Polybius- nimisestä kolikkopelistä vuodelta 1981. Huhu pelin olemassaolosta oli peräisin coinop.org-sivustolta, mutta GamePro toi sen suuremman yleisön piiriin. ;Lokakuu :2. lokakuuta – Half-Life 2 -pelin lähdekoodi vuodettiin internetiin. ;Joulukuu :2. joulukuuta – Spike Video Game Awards järjestettiin ensimmäisen kerran. === Uusia yhtiöitä === * 10tons Entertainment perustettiin. * Obsidian Entertainment perustettiin. * SimBin perustettiin. * Square ja Enix yhdistyivät muodostaen Square Enixin. == Laitteistojulkaisuja == * Nokia N-Gage * Tapwave Zodiac == Videopelijulkaisuja == Merkintä Ohjelmisto GBA Game Boy Advance Mac Mac OS Win Microsoft Windows Lin Linux GCN Nintendo Gamecube PS2 PlayStation 2 PSP PlayStation Portable Xbox Xbox * Call of Duty * Command & Conquer: Generals * Disgaea: Hour of Darkness * Freelancer * Max Payne 2: The Fall of Max Payne == Palkinnot == ===Game Developers Choice Awards=== * Metroid Prime - Vuoden Peli (Game of the Year) ===Golden Joystick Awards=== * Grand Theft Auto: Vice City – Ultimate Game of the Year ===Interactive Achievement Awards=== * Battlefield 1942 - Vuoden peli === Spike Video Game Awards === * Madden NFL 2004 - Game of the Year == Lähteet == Luokka:Videopelivuodet *
Videopelivuosi 2002

__NOTOC__ Videopelivuosi 2002 käsittelee vuoden 2002 aikana julkaistuja videopelejä ja videopelimaailman merkittäviä tapahtumia. == Tapahtumia == * D.I.C.E. Summit järjestetään ensimmäisen kerran. * G4-televisiokanava aloittaa. ===Uusia yhtiöitä=== * Frozenbyte perustetaan. * Universomo perustetaan. == Laitteistojulkaisuja == * Bandai SwanCrystal == Videopelijulkaisuja == Merkintä Ohjelmisto GBA Game Boy Advance Mac Mac OS Win Microsoft Windows Lin Linux GCN Nintendo Gamecube PS2 PlayStation 2 PSP PlayStation Portable Xbox Xbox * The Elder Scrolls III: Morrowind * Freedom Force * Grand Theft Auto: Vice City * Kingdom Hearts * The Legend of Zelda: The Wind Waker (Japanissa) * Mafia: The City of Lost Heaven * Neverwinter Nights == Palkinnot == ===BAFTA Interactive Entertainment Awards=== * Neverwinter Nights ===Game Developers Choice Awards=== * Grand Theft Auto III - Vuoden Peli (Game of the Year) ===Golden Joystick Awards=== * Grand Theft Auto III – Game of the Year ===Interactive Achievement Awards=== * Halo: Combat Evolved - Vuoden peli Luokka:Videopelivuodet *
Videopelivuosi 2001

__NOTOC__ Videopelivuosi 2001 käsittelee vuoden 2001 aikana julkaistuja videopelejä ja videopelimaailman merkittäviä tapahtumia. == Tapahtumia == * Game Developers Choice Awards jaetaan ensimmäisen kerran Game Developers Conference tapahtumassa. == Laitteistojulkaisuja == * Game Boy Advance * Nintendo GameCube * Microsoft Xbox == Videopelijulkaisuja == Merkintä Ohjelmisto GBA Game Boy Advance GBC Game Boy Color Mac Mac OS Win Microsoft Windows Lin Linux GCN Nintendo Gamecube PS1 PlayStation PS2 PlayStation 2 PSP PlayStation Portable ; Huhtikuu * Tropico ;Kesäkuu * Operation Flashpoint: Cold War Crisis ;Heinäkuu * 23. heinäkuuta - Max Payne ;Syyskuu * Ico * 10. syyskuuta - Advance Wars ;Lokakuu * Grand Theft Auto III * Tony Hawk’s Pro Skater 3 ;Marraskuu * 12. marraskuuta - Empire Earth * 14. marraskuuta - Rally Trophy * 15. marraskuuta - Halo: Combat Evolved * 18. marraskuuta - IL-2 Sturmovik == Palkinnot == ===BAFTA Interactive Entertainment Awards=== * Max Payne voittaa BAFTA-palkinnon parhaan PC-pelin kategoriassa ===Game Developers Choice Awards=== * The Sims - Vuoden peli * Deus Ex - Erinomaisuus pelisuunnittelussa ===Interactive Achievement Awards=== * Diablo II - Vuoden peli * Shenmue - Konsoli-innovaatio (konsolipelaamisessa) == Lähteet == Luokka:Videopelivuodet *
Hiroyuki Miura

Hiroyuki Miura (s. 31. joulukuuta 1973 Kushiro, Hokkaidō, Japani) on japanilainen uransa päättänyt jääkiekkopuolustaja. Montreal Canadiens varasi Miuran NHL-liigaan vuoden 1992 varaustilaisuudessa. Hänestä tuli tällöin ensimmäinen japanilainen jääkiekkoilija, joka on varattu NHL:ään. Miura voitti urallaan seitsemän Japanin mestaruutta. ==Lähteet== * Luokka:Japanilaiset jääkiekkoilijat Luokka:Montreal Canadiensin varaamat pelaajat Luokka:Vuonna 1973 syntyneet Luokka:Elävät henkilöt
Kilpailubridge

Kilpailubridge on yleisimmin käytetty muoto bridgestä kerhopeleissä ja kilpailuissa. Se poikkeaa tavallisesta yhden pöydän bridgepelistä siten, että siinä pelataan samat jaot useassa pöydässä, joko siten että jaot kiertävät pöydästä toiseen, tai yhtä aikaa alkuperäisestä sekoitetusta jaosta kopioituna. Tällä tavoin pelattuna, jokaiset kädet ovat yhtä arvokkaita, riippumatta siitä että onko niissä paljon vai vähän pisteitä. Tällöin myös korttituurin osuus pienenee ja taidon osuus kasvaa. Kilpailubridge poikkeaa "eräbridgestä", jossa jaot jaetaan joka kerta uudestaan ja tuloksesta suurempi osa riippuu korttituurista varsinkin lyhyissä pelisessioissa. Korttitelineitä eli yksinkertaisia nelipaikkaisia korttilokeroita käytetään pitämään jokaisen pelaajan kortit muuttumattomina, jotta muut pöydät voivat pelata jaot samanlaisina. Lopulliset tulokset lasketaan vertailemalla keskenään niiden parien tuloksia, jotka ovat pelanneet samoilla korteilla. Tarjouslaatikoita käytetään helpottamaan tarjoamista, vähentämään laittoman tiedon välitystä partnerille ja alentamaan melutasoa. Sermejä käytetään suurissa kilpailuissa vähentämään laittoman tiedon välitystä pelaajan partnerille. Kilpailubridgessä pelataan usein samalla parilla koko kilpailun tai kerhoillan ajan. On kuitenkin kaksi poikkeusta: joukkuekilpailut (4-6 pelaajaa), joissa voidaan vaihtaa pelaajien pareja joukkueen sisäisesti ja henkilökohtaiset kilpailut, joissa pelaajien parit vaihtuvat jokaisen kierroksen jälkeen. == Historia == Kilpailubridgen alkuperä perustuu kilpailuvistiin, joka on eräs tapa pelata vistiä. Kirjan "Dublicate Whist" johdannossa kirjailija kommentoi kilpailuvistin syntymistä: Mitchell kertoo myös Cavendishin vuonna 1857 tekemän kokeilun osoittavan kilpailuvistin vähentävän onnen osuutta tuloksesta ja erottelemaan paremmat ja huonommat pelaajat toisistaan paremmin. Cavendish toteaa: Ensin johtuen kömpelöistä menetelmistä korttien uudelleenjärjestelemiseksi juuri pelatuissa jaoissa, tuli ongelmia tulosten laskemisessa, sillä siirrettäessä kortteja toisiin pöytiin tapahtui helposti virheitä ja korttijärjestys muuttui. Tämä ja pelaajien tottumattomuus hidastivat peliä ja ehkä siksi kilpailuvisti ei saavuttanut suurta suosiota. Kuitenkin kilpailuvistin kehitys jatkui ja pelimenetelmät sekä erilaiset korttitelineet helpottivat pelaamista ja jakojen toisiin pöytiin siirtämistä huomattavasti niin, että 1890-luvulla kilpailujen suosio oli laajalle levinnyt. Puolestaan, koska bridge oli syrjäyttänyt vistin niin kävi myös kilpailuvistille, jonka kilpailubridge syrjäytti. == Lähteet == Luokka:Bridge
Sphenocoelus

Sphenocoelus on sukupuuttoon kuollut sorkkaeläinten suku, joka eli Pohjois- Amerikassa myöhäisellä eoseenilla. Sphenocoelus oli säkäkorkeudeltaan noin 1,2 metriä ja muistutti ulkonäöltään pientä sarvetonta sarvikuonoa, jolla oli erityisen pitkä kallo. Sen matalakruunuiset hampaat soveltuivat vain metsän pehmeiden lehtien pureskeluun, mikä viittaa siihen, että se myös eli hyvin samaan tapaan kuin nykyinen sarvikuono. Sphenocoelusilla oli säilynyt esi- isänsä nelivarpaiset etujalat ja kolmivarpaiset takajalat sellaisina kuin ne olivat läpi koko brontoteerejen kehityslinjan. Hevosilla ja antiloopeilla tavattavia nopeaan juoksuun sopeutuneen tyypin jalkoja supistuneilla varpailla ei brontoteereille kehittynyt. == Lähteet == * === Viitteet === Luokka:Esihistorialliset nisäkkäät Luokka:Kavioeläimet
Ilkka Asteljoki

Ilkka Tapani Asteljoki (5. syyskuuta 1942 Helsinki – 15. maaliskuuta 2005)Kadettiupseerit 1920–2010, s. 56. Kadettikunta/Upseeriliitto, Helsinki 2010. oli suomalainen everstiluutnantti, joka toimi muun muassa Lapin jääkäripataljoonassa ja YK-tehtävissä. Asteljoen vanhemmat olivat poliisitarkastaja Olli Asteljoki ja Rauni Essman. Hänen puolisonsa vuodesta 1965 oli Liisa Siitonen. Heidän poikansa on everstiluutnantti Oula Asteljoki (s. 1968). Asteljoki tuli ylioppilaaksi Kouvolan lyseosta 1962 ja suoritti Kadettikoulun 1966 ja esiupseerikurssin 1979. Hän toimi Kymen jääkäripataljoonassa opetusupseerina 1963 ja Lapin jääkäripataljoonassa opetusupseerina 1966–1968, komppanianpäällikkönä 1968–1969 ja komppanian- ja toimistopäällikkönä 1974–1976. UNTSO:n sotilastarkkailija Asteljoki oli 1973–1974, Kadettikoulun opetusupseeri 1976 ja komppanianpäällikkö UNEF II -joukko-osastossa 1976–1977. Päällystöopiston komppanianpäällikkönä ja kurssinjohtajana hän toimi 1977–1980 ja Jääkäriprikaatissa kuljetusupseerina 1980–1984 ja komppanianpäällikkönä 1984–1987 sekä pataljoonaupseerina 1987–1989. SURB/UNIFIL-joukoissa Asteljoki toimi 1989–1990, Lapin jääkäripataljoonan komentajan sijaisena 1990 ja pataljoonaupseerina 1991 sekä vielä Jääkäriprikaatin reservialiupseerikoulun johtajana 1992. Vakinaisesta palveluksesta hän erosi 1993, mutta toimi vielä sen jälkeen SMO/UNPROFOR- tehtävissä 1994–1995 ja CMO/PFP COG5-7 -tehtävissä 1996–1997. Asteljoki ylennettiin vänrikiksi 1963, luutnantiksi 1966, yliluutnantiksi 1969, kapteeniksi 1973, majuriksi 1983 ja everstiluutnantiksi 1992. ==Lähteet== Luokka:Suomalaiset upseerit Luokka:Vuonna 1942 syntyneet Luokka:Vuonna 2005 kuolleet
Anton Andelin

Anton Andelin (vuoteen 1858 Anton Juhonpoika Jussila; 20. helmikuuta 1849 Mäntsälä – 21. tammikuuta 1911 Hanko) oli suomalainen meijeristi ja agronomi. Hän toimi suomalaisen voinvalmistuksen kehittäjänä ja pyrki 1900-luvun alussa edistämään radiaattorin käyttöönottoa Suomessa. Radiaattori oli Ruotsissa kehitetty laite, joka sekä erotti kerman maidosta että kirnusi voin. Tekniikasta kuitenkin luovuttiin laitteen suuren voimantarpeen vuoksi. Andelin syntyi Mäntsälän Maitoisten kylän maatilalle. Hän aloitti elementaarikoulun Porvoossa 1857 ja sai tällöin ensimmäisenä suvussaan sukunimekseen Andelin. Suvusta haarautuvat 1906 alkaen suvut Anttila ja Hämeen-Anttila. == Koulutus ja elämänura == Andelin pääsi ylioppilaaksi Porvoon Borgå gymnasiumista 1870. Katkenneiden teologian opiskelujen jälkeen Helsingin yliopistossa hän valmistui agronomiksi Mustialan maatalousoppilaitokselta 1878. Vuosina 1879–1881 hän erikoistui meijerialalle Kööpenhaminan maatalousalan korkeakoulussa Landbohøjskolenissa. Hän toimi vuosina 1881–1903 Kemiön ja Salon seudun kartanoiden pehtoorina, paikallisten meijerikoulujen rehtorina sekä meijeristinä Halikossa ja Uskelassa. Vuodesta 1903 hän toimi vientivoin tarkastajana Hangon voilaboratorion apulaisjohtajana. Hän toimi elinaikanaan lukuisten aloittavien meijereiden neuvonantajana, alansa esitelmöitsijänä sekä meijerinäyttelyiden palkintotuomarina. Anton Andelin oli vuodesta 1891 naimisissa oppilaansa meijerikkö Charlotta Wikströmin (1862–1941) kanssa. Heidän poikansa Erik Andelin (s. 1892) oli räjähdysainetekniikan kehittäjä ja Matias Andelin (s. 1893) rakennustekniikan asiantuntija. == Lähteet == * Maitotalous 3/1911 * Maatalous 2-3/1911 * Suomen Meijerilehti/Finlands mejeritidning 12/1911 Luokka:Suomalaiset maataloustieteilijät Luokka:Vuonna 1849 syntyneet Luokka:Vuonna 1911 kuolleet
Timo Vitikainen

Timo Antero Vitikainen (s. 21. lokakuuta 1946 Vehkalahti) on suomalainen everstiluutnantti, joka toimi Lapin jääkäripataljoonan komentajana. Vitikainen syntyi palopäällikkö Olli Vitikaisen ja Hilkka Vierusalon perheeseen. Hänen puolisonsa vuodesta 1976 on Leena Kupias. Vitikainen tuli ylioppilaaksi Haminan yhteisyhteislyseosta 1966 ja suoritti Kadettikoulun 1970 ja Sotakorkeakoulun 1979. Hän toimi Uudenmaan rakuunapataljoonassa opetusupseerina 1970–1974, komppanian varapäällikkönä 1974–1976 ja komppanianpäällikkönä 1976–1977. Keski-Suomen sotilasläänin esikunnassa Vitikainen oli toimistoupseeri 1979–1983, Taistelukoulussa opetusupseeri 1983–1986, Pääesikunnassa toimistoupseeri 1986–1988 ja Sotakorkeakoulussa opettaja 1988–1990. Lapin jääkäripataljoonaa hän komensi 1991–1993 ja toimi vielä sen jälkeen Maanpuolustuskorkeakoulun kurssinjohtajana vuodesta 1993 vuoteen 1995, jolloin hän erosi vakinaisesta palveluksesta. Vitikainen ylennettiin vänrikiksi 1967, luutnantiksi 1970, yliluutnantiksi 1973, kapteeniksi 1977, majuriksi 1983 ja everstiluutnantiksi 1990. ==Lähteet== Luokka:Suomalaiset everstit Luokka: Vuonna 1946 syntyneet Luokka: Elävät henkilöt
Ateenan Riviera

Ateenan Riviera (, joskus myös Αττική Ριβιέρα, Attikí Riviéra, ”Attikan Riviera”) on nimitys, jota käytetään Ateenan metropolialueen Saroninlahden puoleisesta rannikkoalueesta, jossa on lukuisia rantoja ja hotelleja. Se on suosittua virkistysaluetta ateenalaisten keskuudessa sekä suosittua turistialuetta. Alue sijaitsee noin 16 kilometriä etelään Ateenan keskustasta ja ulottuu Pireuksesta Attikan eteläkärkeen Soúnion niemelle. Ateenan Rivieraan luetun rannikon kokonaispituus on noin 60 kilometriä. Siihen kuuluvat muun muassa Palaió Fáliro, Glyfáda, Voúla, Vouliagméni, Várkiza, Lagonísi, Saronída ja Anávyssos. Palaió Fálirossa on suuri Floísvoksen marina. Alueen rantoja ovat muun muassa Astéras, Loumpárda, Agía Marína, Iliópoulou, Mávro Lithári ja Edém. Alueen antiikin ajan nähtävyyksiin kuuluvat Poseidonin temppeli Soúnion niemellä sekä Apollon Zosterin temppelin rauniot Vouliagménissä. Rannikon pohjoisosiin pääsee Ateenan keskustasta raitiolinjalla T5 ja Pireuksen suunnasta raitiolinjalla T3. left|200px|Rantaa Várkizassa. left|200px|Rantaa Vouliagménissa. == Lähteet == == Aiheesta muualla == Luokka:Ateenan maantiede Luokka:Kreikan rannat Luokka:Rannikot
Anthoúpoli (Attika)

Anthoúpoli () on kaupunginosa Peristérin kaupungissa Attikassa Kreikassa. Anthoúpoli, suomeksi ”Kukkakaupunki”, sijaitsee noin 1,5 kilometriä pohjoiseen Peristérin keskustasta ja noin seitsemän kilometriä luoteeseen Ateenan keskustasta. Se on saanut nimensä alueella aiemmin kasvatetuista kukista. Kaupunginosassa sijaitsee Anthoúpolin metroasema, joka valmistui vuonna 2013. == Lähteet == Luokka:Peristéri
Jättiseitikki

Jättiseitikki (Cortinarius praestans) on suurikokoinen seitikki, jota tavataan muun muassa Keski-Euroopassa ja Venäjällä, Ruotsissa, jossa se on silmälläpidettävä (NT) sekä Norjassa, jossa se on katsottu vaarantuneeksi (VU), samoin kuin Unkarissa. Joskus sitä on pidetty sukkaseitikin (C. torvus) muotona. Violettiin vivahtava ruskea lakki voi olla 15–18 cm leveä ja lähes valkoinen jalka voi tulla 15 cm korkeaksi. Jalan alaosa on usein paksuuntunut ja suojusjätteinen. Malto on tuoreena valkoista ja haju miellyttävä. Lajia pidetään syötävänä. Suomesta lajia ei ole toistaiseksi varmuudella löytynyt; ainakin se on jalojen lehtipuiden kuten pyökin juurisienenä äärimmäisen harvinainen. == Lähteet == Luokka:Seitikit
P niin kuin per...

P niin kuin per... () on yhdysvaltalainen, Bill Burrin ja Michael Pricen luoma animoitu tilannekomediasarja, jota on julkaistu Netflixissä 18. joulukuuta 2015 lähtien. Sarjassa pääosia näyttelevät Bill Burr, Laura Dern, Justin Long, Haley Reinhart, Debi Derryberry ja Sam Rockwell. Sarjaa on esitetty viiden tuotantokauden verran. ==Luettelo jaksoista== ===Ensimmäinen tuotantokausi (2015)=== #The Bleedin’ in Sweden (julkaistu 18. joulukuuta 2015) #Saturday Bloody Saturday (julkaistu 18. joulukuuta 2015) #The Trough (julkaistu 18. joulukuuta 2015) #F is for Halloween (julkaistu 18. joulukuuta 2015) #Bill Murphy’s Day Off (julkaistu 18. joulukuuta 2015) #O Holy Moly Night (julkaistu 18. joulukuuta 2015) Luokka:2010-luvun yhdysvaltalaiset animaatiosarjat Luokka:2010-luvun yhdysvaltalaiset tilannekomediat Luokka:2020-luvun yhdysvaltalaiset animaatiosarjat Luokka:2020-luvun yhdysvaltalaiset tilannekomediat Luokka:Netflix-alkuperäissarjat
Westminsterin silta

Westminsterin silta () on Thames-joen ylittävä silta Lontoossa Yhdistyneessä kuningaskunnassa. Silta yhdistää pohjoisella puolella olevan Westminsterin eteläpuolella olevaan Lambethin kaupunginosaan. [ { "type": "ExternalData", "service": "geopoint", "ids": "Q456960", "properties": { "title": "Westminsterin silta", "marker-color": "ff0000", "marker-symbol": "bridge", "marker-size": "small", "stroke": "#ffffff", "stroke-width": 2, "stroke- opacity": 1 } }, { "type": "ExternalData", "service": "geoshape", "ids": "Q456960", "properties": {"fill": "#ff0000", "stroke": "#ff0000", "stroke- width": 2, "fill-opacity": 0.8, "stroke-opacity": 1, "title": "Westminsterin silta"} } ] Nykyinen silta on jo toinen samalla paikalla. Ensimmäinen silta valmistui 1746, mutta sitä jouduttiin korjaamaan vakausongelmien vuoksi ja avattiin liikenteelle vasta 1750. Sillan turvallisuus aiheutti kuitenkin jatkuvia huolia ja kustannuksia. Päätös kauniina pidetyn sillan uudellenrakentamisesta tehtiin 1853. Uuden sillan suunnittelussa pidettiin tärkeänä sen yhteensopivuutta vieressä sijaitsevan goottilaistyylisen Westminsterin palatsin kanssa. Sillan rakentaminen aloitettiin 1854 ja se avattiin liikenteelle 1862. Vuonna 1970 silta maalattiin pääosin vihreäksi, joka on viereisessä palatsissa istuvan parlamentin alahuoneen kokoussalin teemaväri. Sen vastakohta on punainen Lambethin silta, joka ylähuoneen kokoussalin teemaväri. Westminsterin sillalla on Thamesin silloista kaikkein matalin alitus. Se kärsikin tammikuussa 2001 melkoisia vahinkoja laivan törmättyä siihen. Sillan korjaus- ja muutostyöt alkoivat vuonna 2003. Työhön sisältyi valurautaisten tukirakenteiden uusiminen ja sillan maalaus. Silta yhdistää joen länsirannalla sijaitsevan Westminsterin palatsin sen itäpuolella oleviin County Hall -rakennukseen ja London Eye -maailmanpyörään. Silta toimi Lontoon maratonin alkuvuosina juoksijoiden maalina. Westminsterin silta on luokiteltu poikkeuksellisen tärkeäksi rakennelmaksi. Se sijaitsee Thamesin virtausuunnassa Hungerfordin kävelysillan yläpuolella ja Lambethin sillan alapuolella. Tiedosto:Canaletto - Westminster Bridge, with the Lord Mayor's Procession on the Thames - Google Art Project.jpg|Westminsterin vanha silta Canaletton öljymaalauksessa vuodelta 1747. Tiedosto:River Thames and Westminster Bridge, London-17Aug2009.jpg|Nykyinen Westminsterin silta. Etäämpänä näkyy Lambeth Bridge. Tiedosto:Eye of London and street artists.jpg|Katutaiteilijoita Westminsterin sillalla, taustalla London Eye. Tiedosto:Westminster bridge night.jpg|Nykyinen Westminsterin silta ja sen lähellä sijaitsevia rakennuksia iltavalaistuksessa. Tiedosto:Westminster Bridge - geograph.org.uk - 1066079.jpg|Sillan alla. ==Lähteet== == Aiheesta muualla == Luokka:City of Westminsterin rakennukset ja rakennelmat Luokka:Grade II* -luokan rakennukset City of Westminsterissä Luokka:Lambethin rakennukset ja rakennelmat Luokka:Englannin tieliikennesillat Luokka:Lontoon sillat
Riccardo Fogli

Riccardo Fogli (s. 21. lokakuuta 1947 Pontedera, Italia) on italialainen kevyen musiikin laulaja. Fogli aloitti soolouransa vuonna 1973 oltuaan sitä ennen kuutisen vuotta Pooh-yhtyeen laulajana. Hän osallistui San Remon musiikkifestivaaleihin kahdeksan kertaa 1970–1990-luvuilla. == Ura == Toscanalaisessa Pontederan kaupungissa syntynyt Fogli aloitti muusikon uransa 1960-luvulla liittymällä Slenders-nimiseen rock-yhtyeeseen; yhtye oli perustettu 1961. Vuosina 1966–1973 hän toimi Pooh-yhtyeen laulajana, minkä jälkeen hän ryhtyi soolouralle. Foglin ensimmäinen sooloalbumi, Ciao amore, come stai, ilmestyi 1973. Albumi menestyi heikonlaisesti. Seuraavana vuonna Fogli osallistui San Remon musiikkifestivaaleihin kappaleella "Complici". Foglin ensimmäinen menestyskappale oli 1976 julkaistu "Mondo", kappale on mukana samana vuonna julkaistulla studioalbumilla Riccardo Fogli. Seuraavana vuonna julkaistu "Stella" menestyi niin ikään hyvin. Yhteistyö Maurizio Fabrizion ja Guido Morran kanssa poiki menestyssävellyksiä 1980-luvun alussa. Vuonna 1982 Fogli voitti San Remon musiikkifestivaalit kappaleella "Storie di tutti i giorni", kappaleen kirjoittivat Maurizio Fabrizio, Riccardo Fogli ja Guido Morra. Fogli osallistui San Remon musiikkifestivaaleihin sittemmin sävelteoksilla "Sulla buona strada" (1985), "Non finisce così" (1989), "Ma quale amore" (1990), "Io ti prego di ascoltare" (1991), "In una notte così" (1992) ja "Romanzo" (1996), mutta hänen suosionsa kääntyi vähitellen laskuun. Vuonna 1983 hän edusti Italiaa Eurovision laulukilpailussa Maurizio Fabrizion säveltämällä kappaleella "Per Lucia" ja päätyi jaetulle sijalle 11 Suomen yleisradioyhtiötä edustaneen Ami Aspelundin kanssa. 2000-luvulla Riccardo Foglilta on julkaistu lähinnä kokoelma-albumeja. Studioalbumi Ci saranno giorni migliori ilmestyi 2005. Pooh-yhtye palasi yhteen vuonna 2016 ja kesäkuussa tallennettiin livealbumi Pooh 50 - L'ultima notte insieme, joka julkaistiin myöhäiskesästä 2016. ==Diskografia== === Pooh-yhtyeen kanssa === * Per quelli come noi (1966) * Contrasto (1968) * Memorie (1969) * Opera prima (1971) * Alessandra (1972) * Pooh 50 - L'ultima notte insieme (2016) === Sooloalbumit === * Ciao amore, come stai (RCA Italiana, DPSL 10617) (1973) * Riccardo Fogli (CBS, 81284) (1976) * Il sole, l'aria, la luce, il cielo (CGD, 20001) (1977) * Che ne sai (Paradiso, PRD 20151) (1979) * Alla fine di un lavoro (Paradiso, PRD 20229) (1980) * Campione (Paradiso, PRD 20265) (1981) * Compagnia (Paradiso, PRD 20317) (1982) * Torna a sorridere (Paradiso, PRD 20411) (1984) * 1985 (Paradiso, PRD 20456) (1985) * Le infinite vie del cuore (Paradiso, PRD 20681) (1987) * Amore di guerra (1988) * Sentirsi uniti (CBS, 466570 1) (1990) * Teatrino meccanico (1992) * Nella fossa dei leoni (1994) * Romanzo (1996) * Matteo (Raro!Records) (1999) * Ci saranno giorni migliori (2005) == Lähteet == == Aiheesta muualla == *Viralliset sivut *Allmusic.com Luokka:Italialaiset laulajat Luokka:Italian euroviisuedustajat Luokka:Vuoden 1983 euroviisuedustajat Luokka:Vuonna 1947 syntyneet Luokka:Elävät henkilöt
Buenos Airesin ePrix

Buenos Airesin ePrix oli Formula E -sarjan osakilpailu, joka ajettiin Puerto Maderon katuradalla vuosina 2015–2017. == Voittajat == Kausi Voittaja Talli Raportti 2014–2015 António Félix da Costa Amlin Aguri Raportti 2015–2016 Sam Bird DS Virgin Racing Raportti 2016–2017 Sébastien Buemi E.dams-Renault Raportti ==Lähteet==
Kent Ridgen metroasema

Kent Ridge on Singaporen Mass Rapid Transit -metrojärjestelmän asema Queenstownissa Singaporen keskisellä suuralueella. Se avattiin 8. lokakuuta 2011. Asemaa käyttävät Circle Linen junat. == Junat == Pääteasema Ensimmäinen juna Viimeinen juna ma – la su & yleinen vapaa joka päivä Circle Line CC1 Dhoby Ghaut 5:35 5:56 23:15 CC7 Mountbatten – – 23:52 CC12 Bartley – – 0:15 CC29 HarbourFront 5:35 6:00 23:37 CC26 Pasir Panjang – – 0:08 == Lähteet == == Aiheesta muualla == * Kent Ridgen metroasema Singaporen liikennelaitoksen sivuilla Luokka:Mass Rapid Transitin asemat
Hakunilan kirjasto

Hakunilan kirjasto on osa pääkaupunkiseudun Helmet-kirjastoverkkoa ja yksi Vantaan kaupungin kirjastoverkon kymmenestä toimipisteestä. Kirjasto toimii Hakunilanraitin varrella, noin 100 metriä Hakunilan ostoskeskuksen lounaispuolella osoitteessa Kimokuja 5, Hakunilan kirkkoa vastapäätä. Samassa rakennuksessa toimii Kimokujan päiväkoti. == Lähteet == ==Aiheesta muualla== * Sijainti kartalla (Vantaan karttapalvelussa) Luokka:Hakunila Luokka:Vantaan kaupunginkirjasto Luokka:Vantaan rakennukset ja rakennelmat
Hari Merdeka

Hari Merdeka on Malesiassa vuosittain vietettävä maan itsenäisyyspäivä. Sitä juhlitaan vuosittain 31. elokuuta, Malaijan liittovaltion itsenäisyysjulistuksen vuosipäivänä. Malesian itsenäisyysjulistuksen julisti maan ensimmäinen pääministeri Tunku Abdul Rahman Kuala Lumpurin Merdeka- stadionilla. Merdekanpäivää juhlitaan Malesiassa paraatein ja armeijan ohimarssein. Kaupungit on koristeltu maan lipuilla ja juhlavalaistuksella. Juhlien keskuspaikkana on Kuala Lumpurin Merdekan aukio. Merdekanpäivänä juhlistetaan maan eri etnisten ryhmien yhtenäisyyttä, ja päivä on maassa yleinen vapaapäivä. Toinen Malesiassa vietettävä kansallinen juhla on Malesian päivä, joka on Malesian liittovaltion perustamispäivän vuosipäivä 16. syyskuuta 1963. Tuolloin Malaija, Pohjois-Borneo, Sarawak ja Singapore yhdistyivät Malesian liittovaltioksi. Myös Malesian päivä on maassa yleinen vapaapäivä. == Lähteet == Luokka:Malesialaiset juhlapäivät
Gotha Go 244

Gotha Go 244 oli saksalaisen Gothaer Waggonfabrikin kehittämä ja valmistama kaksimoottorinen kuljetuslentokone, joka oli moottoroitu versio yhtiön aiemmasta Go 242 -liitokoneesta. Konetyyppiä valmistettiin kaikkiaan 174 kappaletta, josta 133 oli liitokoneversiosta muunnettuja koneita. Ensimmäiset moottoroidut koneet toimitettiin Kreikkaan sijoitetuille saksalaisjoukoille maaliskuussa 1942, minkä lisäksi tyyppi palveli myös Lähi-idässä ja itärintamalla. == Historia == Gothaer Waggonfabrikin valmistamasta Go 242 -liitokoneesta oli tullut saksalaisjoukkojen yleisin kuljetusliitokone toisen maailmansodan loppupuolella, ja tyyppiä toimitettiinkin yhteensä yli 1 500 kappaletta. Gotha lähti kehittämään liitokoneen pohjalta moottoroitua Go 244 -versiota, jossa kokeiltiin erilaisia pienitehoisia voimalaitteita, joihin kuuluivat saksalaisvalmisteisten moottorien lisäksi Neuvostoliitosta ja Ranskasta sotasaaliiksi jääneitä voimalaitteita. Sarjatuotantokoneissa käytettiin suurimmin osin ranskalaisvalmisteisia moottoreita.Chant 2008, s. 147 Moottoroitua Go 244:ää valmistettiin kaikkiaan 174 kappaletta, josta 133 oli Go 242B -liitokoneversiosta muunnettuja koneita. Koneet viimeisteltiin viiden liitokoneversion mukaisesti, jotka olivat Go 244B-1- ja Go 244B-2 -rahtiversiot, Go 244B-3 ja Go 244B-4 -laskuvarjohyppyversiot, sekä kaksoisohjaimin varustettu Go 244B-5 -versio. Rahtiversioista B-1:ssä oli vääntövarsi-iskunvaimentimet, kun B-2 oli varustettu öljyiskunvaimentimilla ja leveämmällä laskutelineellä. Ensimmäiset moottoroidut Go 244:t toimitettiin Kreikassa ja Kreetan saarelle sijoitetuille saksalaisjoukoille maaliskuussa 1942. Tämän lisäksi tyyppiä toimitettiin Lähi-idässä ja itärintaman eteläisen Neuvostoliiton alueella palvelleille yksiköille, mutta jälkimmäisellä se osoittautui alttiiksi ilmatorjunnalle ja korvattiin Junkers Ju 52/3m ja Messerschmitt Me 323 -kuljetuskoneilla.Bishop 1998, s. 408 Konetyypistä suunniteltiin myös yksimoottorista versiota, jossa olisi käytetty nokalle asennettua Argus As 10C tai Junkers Jumo 211 -moottoria. Argus- patoputkimoottoreilla ja perinteisellä perärunkorakenteella varustettu Go 245 -versio oli myös suunnittelilla. == Tekniset tiedot (Go 244B-2) == == Lähteet == * * === Viitteet === Go 244 Luokka:Saksalaiset kuljetuskoneet Luokka:1940-luvun kuljetuskoneet
Singaporen kansallispäivä

Singapore juhlistaa itsenäisyyttään vuosittain kansallispäivänään 9. elokuuta. Singapore julistautui itsenäiseksi Isosta-Britanniasta elokuussa 1963 ja se liittyi Malesian liittovaltioon syyskuussa 1963. Kaksi vuotta myöhemmin maa erosi Malesian liitosta, 9. elokuuta 1965. Singaporelaiset aloittavat juhlimisen heinäkuun lopulla ja juhlallisuuksiin kuuluu konsertteja, karnevaaleja ja muita juhlia. Juhlat huipentuvat vuotuiseen kansallispäivän paraatiin, joka pidetään Singaporen Kallangissa sijaitsevalla kansallisstadionilla. Tapahtuma on kansallisesti televisioitu. == Lähteet == Kansallispäivä Luokka:Kansallispäivät Luokka:Elokuun juhlapäivät
Atsugi

Atsugi () on Japanin kaupunki Honshūn saarella Kantōn alueella Kanagawan prefektuurissa. Se sijaitsee sisämaassa prefektuurin keskiosassa Sagamijoen varrella Jokohaman länsi- ja Sagamiharan eteläpuolella. Kaupungissa on 225 132 asukasta (vuonna 2017) ja sen pinta-ala on 93,84 neliökilometriä. Atsugi on nimitetty yhdeksi Japanin erityiskaupungeista. Atsugin kunta syntyi Japanin kunnallishallinnon perustamisen yhteydessä vuonna 1889. Atsugia palveleva, Tokion ja Odawaran välinen Odakyū-rautateiden Odawara-linja avattiin vuonna 1927. Kaupunki Atsugista tuli kuntaliitoksen myötä vuonna 1955, minkä jälkeen se on urbanisoitunut voimakkaasti osana Suur-Tokiota. == Lähteet == == Aiheesta muualla == * Kaupungin internetsivut Luokka:Kanagawan prefektuurin kaupungit
The North Borders

The North Borders on brittiläisen muusikon Bonobon viides studioalbumi. Sen piti ilmestyä 1. huhtikuuta 2013, mutta se julkaistiinkin hieman aiemmin 21. maaliskuuta digitaalisessa muodossa kun mainoskappale albumista vuoti julkisuuteen.Allmusic review The North Bordersin ja sen singlejen kansikuvat loi australialainen taiteellinen johtaja ja albumeiden kansikuvien tekijä Leif Podhajsky.Leifpodhajsku.com: Bonobo – The North Borders Albumi ylsi Britannian albumilistan sijalle 34. == Kappaleet == == Arvostelut == * AllMusic: == Lähteet == Luokka:Vuoden 2013 albumit Luokka:Bonobon albumit
Black Sands

Black Sands on brittiläisen muusikon Bonobon neljäs studioalbumi. Se julkaistiin 29. maaliskuuta 2010. Albumin kansikuvassa näkyy valokuva, joka on otettu Derwentwaterissa, pohjois-Englannissa. == Kappaleet == == Kokoonpano == *Bonobo – piano, bassokitara, kitara, klassinen kitara, mandoliini, Rhodes, urkuharmoni, harppu, vibrafoni, soittorasia *Andreya Triana – laulu (kappaleet 4, 9 ja 10) *Mike Simmonds – viulut, alttoviulu *Mike Lesirge – huilu, saksofoni, klarinetti (kappaleet 5 ja 12) *Alan Hardiman – vetopasuuna (kappaleet 5 ja 10) *Ryan Jacob – trumpetti (kappaleet 5 ja 10) *Jack Wyllie – saksofoni (kappale 10) *Tom Chant – saksofoni, bassoklarinetti (kappale 11) *Graham Fox – rummut (kappale 11) *Jack Baker – rummut (kappale 12) == Arvostelut == * AllMusic: AllMusic review * PopMatters: PopMatters: Album review * The Times: The Times: Album review == Lähteet == * AllMusic === Viitteet === Luokka:Vuoden 2010 albumit Luokka:Bonobon albumit
Salkkari

Salkkari voi tarkoittaa seuraavia: * Salkkari, astia * Salon Seudun Sanomat, puhekielessä Salkkari, sanomalehti * Salatut elämät, puhekielessä Salkkarit, televisiosarja, sanaliiton osana myös yksikössä, esim. salkkarihahmo.
Sergei Makovski

Sergei Konstantinovitš Makovski (1877–1962) oli venäläinen runoilija ja taidekriitikko. Hän järjesti nykytaiteen näyttelyitä. == Elämäkerta == Makovskin isä oli tunnettu taidemaalari Konstantin Makovski. Nuoremmasta Makovskista tuli venäläisen taiteen uudistumisen johtohahmo, ja hän järjesti nykytaiteen näyttelyitä ja kirjoitti aikakauslehtiin visuaalisen taiteen, arkkitehtuurin ja runouden suuntauksista. Vuosina 1909–1917 hän toimitti ja julkaisi Pietarissa taidelehti Apollonia. Hän kirjoitti myös ikonien merkityksestä ja perusti 1914 aiheeseen liittyvän aikakausijulkaisun. Bolševikkien päästyä Venäjällä valtaan hän siirtyi maanpakoon mutta kirjoitti edelleen venäjäksi runoja ja taidetta käsitteleviä artikkeleita. Hän julkaisi 1955 venäjäksi muistelmat 'Aikalaisten muotokuvia'. == Aiheesta muualla == * The Russian Poetry Scandal That Ended in a Due 17.3.2017 *Elena Steinke: Der Briefwechsel zwischen Sergej Makovskij und seiner Schwester Elena Luksch- Makovskaja. 1914-1961. (e-text) Luokka:Venäläiset runoilijat Luokka:Taidekriitikot Luokka:Vuonna 1877 syntyneet Luokka:Vuonna 1962 kuolleet
Ranskalais-saksalainen prikaati

Ranskalais-saksalainen prikaati ( ja ) on Euroopan unionin Eurocorpsiin liitetty yhtymä, joka perustettiin 1989. Siihen kuuluu joukkoja sekä Ranskasta että Saksasta. == Historia == Ranskan presidentti Mitterrand ja Saksan liittokansleri Kohl sopivat prikaatin perustamisesta keskinäisissä neuvotteluissa vuonna 1987. Prikaati saavutti operaatiovalmiuden 2. lokakuuta 1989, jolloin sen komentajana oli kenraali Jean-Pierre Sengeisen. Eurocorpsiin liitetyn prikaatin joukot on sijoitettu Müllheimiin, Metziin, Donaueschingeniin, Illkirch-Graffenstadeniin, Sarrebourgiin ja Immendingeniin.defense.gouv.fr Münchenin huippukokouksessa helmikuussa 2009 sopivat Ranskan presidentti Nicolas Sarkozy ja Saksan liittokansleri Angela Merkel saksalaisen pataljoonan sijoittamisesta Illkirch-GraffenStadeniin lähelle Strasbourgia. Sopimuksen seurauksena Saksan joukot ylittäisivät Ranskan rajan ensimmäisen kerran toisen maailmansodan päättymisen jälkeen. Saksan 291. jalkaväkipataljoona aloitti siirtymisen helmikuussa 2010 ja virallinen seremonia järjestettiin joulukuussa 2010. Vuoteen 2012 saakka tukikohdassa oli tarkoitus olla 600 saksalaissotilasta.yle.fi Ranska ilmoitti 31. lokakuuta 2013, että se lakkauttaa Donaueschingeniin sijoitetun 110. jalkaväkirykmentin vuonna 2014 ja siten vähentäisi Saksaan sijoitettuja joukkoja noin tuhannella miehellä. Tämä laskisi prikaatin kokonaisvahvuuden 4 000 mieheen. Tämän jälkeen kummallakin maalla olisi reilut 500 miestä toisen alueella. == Kokoonpano == Ranskalais-saksalainen prikaati on kokoonpanoltaan lähinnä mekanisoitu jalkaväkiprikaati. Siihen kuuluu mekanisoitu tiedustelurykmentti, kolme jalkaväkipataljoonaa ja tykistörykmentti. Huolto- osat ja esikunta ovat yhteinen, joissa on sekä ranskalaisia että saksalaisia. Prikaatin kokoonpano pn seuraava: *Esikunta, Müllheim *3. husaarirykmentti ( 3e RH), Metz *1. jalkaväkirykmentti ( 1er RI) , Sarrebourg *291. jääkäripataljoona (), Illkirch-Graffenstaden *292. jääkäripataljoona (), Doanueschingen *295. tykistöpatteristo (), Stetten am kalten Markt *550. panssaripioneerikomppania (), Immendingen *Esikunta- ja huoltopataljoona, Müllheim == Lähteet == Luokka:Ranskan maavoimat Luokka:Saksan asevoimat Luokka:Eurocorps
Odoo

Odoo on avoimen lähdekoodin yritysohjelmisto, joka koostuu erilaisista liiketoimintasovelluksista. Odoon liiketoimintasovellukset kattavat muun muassa CRM:n, myynnin, verkkosivut, verkkokaupan, laskutuksen, kirjanpidon, valmistuksen, varastonhallintan ja projektinhallinnan. Liiketoimintasovellukset on integroitu toisiinsa ja toimivat saman käyttöliittymän alla. Odoohen liittyy sovelluskauppa Odoo Apps, josta voi hankkia lisämoduuleita.https://apps.odoo.com/apps/modules Odoo tarjoaa kolme eri versiota: Odoo Enterprise, Odoo Online SaaS (Software as a Service) ja Odoo Community. Enterprise-versio sisältää kaikki sovellukset ja sitä ylläpidetään itse (yleensä toimittaja ylläpitää). Enterprise-versiota tarjoavat Odoon viralliset kumppanit. Online SaaS -versio on pilvipalvelu, joka on nopea ja helppo ottaa käyttöön, mutta siihen ei voi tehdä asiakkaan haluamia sovituksia ja muutoksia - vain Studiolla tehtävät muutokset ovat mahdollisia SaaS-versioon. Community-versio on täysin avointa lähdekoodia, josta ei makseta erillistä lisenssimaksua, vaan palvelumaksu koostuu lähinnä toimittajan tuki- ja ylläpitopalveluista sekä itse pilvipalvelimesta. Lähdekoodin kehitystä johtaa belgialainen Odoo S. A., jolla oli vuonna 2023 vajaat 4 000 työntekijää. Sen liikevaihto on runsaat 400 miljoonaa euroa vuodessa. Odoo on suosituin avoimen lähdekoodin ERP-järjestelmä ja sitä käyttää maailmanlaajuisesti 19 000 yritystä.https://www.techultrasolutions.com/blog-2/companies-using-odoo- in-2023-34 == Ohjelmisto ja arkkitehtuuri == Odoon palvelinpuoli on koodattu Python-ohjelmointikielellä ja käyttää Postgresql-tietokantaa. Lisäksi raportit on tehty Odoon kehittämällä QWEB-kielellä (XML-pohjainen) sekä front-end puolella käytetään myös JavaScriptia. Odoo on kehittänyt käyttöliittymien käsittelyyn React-tyyppisen OWL-kirjaston Odoo on avoimen lähdekoodin ohjelmisto ja sen kehitystä voi seurata GitHubissa. == Odoo-partnerit Suomessa == Suomessa oli tammikuussa 2024 kahdeksan virallista Odoo-partneria, joista yksi oli korkeimman tason Gold-kumppani. ==Lähteet== == Aiheesta muualla == Luokka:ERP-järjestelmät
Kauhava Big Band

Kauhava Big Band (KBB) on Etelä-Pohjanmaan Kauhavalla toimiva big band, joka on perustettu vuonna 1988Harrastuksena musiikki. Pelimanni Jorma Salmelan musiikin harrastus vuosien 1950 – 2015 välisenä aikana. Jorma Salmela. Sivut 8–15. Viitattu 24.3.2017.. Orkesterin kokoonpanon muodostavat viisi saksofonia, neljä pasuunaa, neljä trumpettia, piano, kitara, basso, rummut ja kaksi laulusolistia. Kauhava Big Bandin ohjelmistossa on etenkin swing- aikakauden klassikoita sekä laaja tanssimusiikkiohjelmisto. Orkesteri pitää myös erilaisia teemakonsertteja omine erikoisohjelmistoineen.Etusivu , Kauhava Big Band. Viitattu 24.3.2017. Kauhava Big Band ja sitä tukeva yhdistys perustettiin vuonna 1988. Se pohjautui vuonna 1985 perustettuun Kauhavan Yrittäjien orkesteriin. Molempien orkesterien johtajana toimi saksofonisti Jorma Salmela, joka teki myös useimmat sovitukset. Vuonna 1989 orkesteri osallistui Neuvostoliitossa Tallinnan Ranna Big Band -festivaaleille ja seuraavana vuonna Imatra Big Band Festival -tapahtumaan Jukka Lumpeen säveltämällä ohjelmistolla. Pian Lumme siirtyi big bandin johtajaksi Salmelan jälkeen, ja vuoden 1990 aikana julkaistiin orkesterin ensimmäinen albumi Contemporary Jazz and Traditional Swing. Vuosina 1991 ja 2006 KBB kävi esiintymässä Yhdysvaltojen Floridassa ja vuosina 1995, 1997 ja 2011 se teki kiertueet Kanadassa. KBB:n järjestämiä teemakonsertteja ovat olleet muun muassa ”Monosen unelmatangot” (2011, laulusolisteina Matti Korkiala ja Helena Taijala), ”Hopeinen kuu – Rakastettu Olavi Virta” (2015, laulusolisteina Mariam Sandhu, Susanna Erkinheimo, Matti Korkiala ja Erkki Mustikkamäki)Kauhava Big Band tuo Olavi Virran laulut Ähtäriin, Ykköset 28.10.2015. Viitattu 24.3.2017.. ==Lähteet== Luokka:Suomalaiset jazzyhtyeet Luokka:Suomalaiset orkesterit Luokka:Kauhavan kulttuuri
Glutamaatti-1-semialdehydi

Glutamaatti-1-semialdehydi (C5H9NO3) on glutamiinihapon johdannaisiin kuuluva orgaaninen yhdiste, joka sisältää aldehydeille, amiineille ja karboksyylihapoille tyypilliset funktionaaliset ryhmät. Glutamaatti-1-semialdehydi esiintyy välituotteena kasveissa ja useissa bakteereissa porfyriinien kuten hemin ja klorofyllin biosynteesissä. ==Biosynteesi ja biologinen rooli== Kasvit ja bakteerit muodostavat glutamaatti-1-semialdehydiä glutamiinin ja siirtäjä-RNA:n muodostamasta kompleksista. Tätä reaktiota katalysoiva entsyymi on glutamyyli-tRNA- reduktaasi, joka pelkistää aminoryhmään α-asemassa olevan karboksyylihapporyhmän aldehydiryhmäksi. Porfyriinien biosynteesin seuraavassa vaiheessa glutamaatti-1-semialdehydi isomeroidaan aminolevuliinihapoksi glutamaatti-1-semialdehydi-2,1-aminomutaasin eli glutamaatti-1-semialdehydiaminotransferaasin katalysoimana. Aminoaldehydit ovat yleensä erittäin epästabiileja ja reaktiivisia, minkä vuoksi glutamaatti-1-semialdehydin muodostuminen osana porfyriinien biosynteesiä on herättänyt epäilyksiä. Yhdisteen on myös esitetty esiintyvän soluissa stabiilimpina muotoina esimerkiksi hydraattina tai rengasrakenteisena tetrahydropyranonijohdannaisena. On myös mahdollista, että glutamyyli-t-RNA- reduktaasi ja glutamaatti-1-semialdehydi-2,1-aminomutaasi ovat entsyymikompleksi, jossa glutamaatti-1-semialdehydi siirtyy entsyymiltä toiselle hydrofobista kanavaa pitkin. ==Synteesi== Ensimmäisen kerran glutamaatti-1-semialdehydiä valmistettiin vuonna 1983. Sen synteesin lähtöaineena käytettiin N-karboksibentsoksiglutamiinihapon bentsyymiesteriä, joka pelkistettiin. Synteesi oli kuitenkin vaikea suorittaa ja saanto oli huono. Tehokkaampi tapa on vinyyli-γ-aminovoihapon otsonolyysi. ==Lähteet== Luokka:Aldehydit Luokka:Aminohapot
Patosilta

Patosilta on Tampereella Tammerkosken ylittävä kevyen liikenteen silta, joka otettiin käyttöön vuonna 2000. Se sijaitsee Satakunnansillan eteläpuolella keskikosken voimalapadon päällä ja yhdistää Tammerkosken ja Kyttälän kaupunginosat. ==Lemmenlukot== Kesäkuussa 2012 katosi satoja sillan kaiteisiin kiinnitettyjä ns. lemmenlukkoja. Hiukan myöhemmin selvisi, että One love -niminen taiteilijaryhmä oli pihistänyt lukot ja sulattanut ne metallikuutioksi. Pian tämän jälkeen siltaan kiinnitettiin jälleen satoja lukkoja. ==Lähteet== Luokka:Tampereen nähtävyydet Luokka:Tampereen kevyen liikenteen sillat Luokka:Kyttälä
Lamminpään siunauskappeli

Lamminpään siunauskappeli on Arkkitehtitoimisto Laiho, Pulkkinen & Raunion suunnittelema kappeli Lamminpään hautausmaalla Tampereen Lamminpäässä. == Lähteet == Luokka:Tampereen kirkkorakennukset Luokka:Suomen kivikirkot Siunauskappeli